
AL

                 Vă înaintăm, alăturat, RAPORTUL COMUN asupra propunerii legislative pentru modificarea Legii nr.272 din 2004 privind protecţia şi promovarea drepturilor copilului, trimisă spre dezbatere în fond Comisiei juridice, de disciplină şi imunităţi şi Comisiei pentru muncă şi protecţie socială cu adresa           nr.Pl-x 554 din 17 octombrie 2018. 
                  În raport de obiectul şi conţinutul său, iniţiativa legislativă face parte din categoria legilor organice.

     RAPORT COMUN
asupra propunerii legislative pentru modificarea Legii nr.272 din 2004 privind protecţia şi promovarea drepturilor copilului



În temeiul dispoziţiilor art. 95 din Regulamentul Camerei Deputaţilor, republicat, cu modificări şi completări, Comisia juridică, de disciplină şi imunităţi şi Comisia pentru muncă şi protecţie socială au fost sesizate spre dezbatere în fond, cu propunerea legislativă pentru modificarea Legii nr.272 din 2004 privind protecţia şi promovarea drepturilor copilului, trimisă cu adresa nr. Pl-x 554 din     17 octombrie 2018. 
Senatul, în calitate de primă Cameră sesizată, a respins propunerea legislativă în şedinţa din 15 octombrie 2018.
Potrivit prevederilor art. 75 din Constituţia României, republicată, şi ale art.92 alin. (9) pct. 2 din Regulamentul Camerei Deputaţilor, republicat, cu modificări și completări, Camera Deputaţilor este Cameră decizională. 
Consiliul Legislativ a avizat favorabil iniţiativa legislativă prin avizul nr.484 din 21 mai 2018. 
Guvernul prin adresa nr. 1282/02.07.2018 precizează că nu susţine adoptarea acestei propuneri legislative.
Comisia pentru drepturile omului, culte şi problemele minorităţilor naţionale și Comisia pentru sănătate şi familie au avizat favorabil inițiativa legislativă. Comisia pentru egalitatea de șanse pentru femei și bărbați a avizat negativ propunerea legislativă.
Propunerea legislativă are ca obiect de reglementare modificarea alin.(4) al art.128 din Legea nr.272/2004, în sensul stabilirii dreptului la alocaţia lunară de plasament pentru copiii pentru care s-a dispus măsura plasamentului sau s-a instituit tutela, începând cu luna în care aceştia intră în sistemul de protecţie al statului.

Membrii Comisiei pentru muncă şi protecţie socială au dezbătut propunerea legislativă în şedinţa din 27 noiembrie 2018 şi au hotărât, cu majoritate de voturi (4 voturi împotrivă şi o abţinere), respingerea propunerii legislative din următoarele considerente:
- toate beneficiile de asistenţă socială se acordă fie cu luna următoare naşterii copilului (alocaţia de stat pentru copii), fie cu luna următoare depunerii cererii (ajutor social, alocaţie pentru susţinerea familiei, alte ajutoare şi indemnizaţii), singura excepţie fiind constituită de indemnizaţia pentru creşterea copilului, drept care se acordă în continuarea concediului de maternitate;
- reglementarea ar fi trebuit să conţină aceeaşi prevedere şi pentru luna de finalitate a măsurii plasamentului ce se poate produce în oricare din zilele respectivei luni, aceasta însemnând acordarea alocaţiei de plasament fracţionată, în funcţie de numărul de zile din lună. 
În prezent, prin acordarea alocaţiei de plasament începând cu luna următoare celei în care s-a stabilit această măsură de protecţie, respectiv încetarea acesteia începând cu luna următoare celei în care s-a dispus încetarea măsurii, se compensează şi perioada la care se face referire în iniţiativa legislativă.
La lucrările comisiei şi-au înregistrat prezenţa 21 de deputaţi, din totalul de 23 de membri ai comisiei.
La dezbateri au participat, în conformitate cu prevederile art.55 din Regulamentul Camerei Deputaţilor, republicat cu modificările şi completările ulterioare:
•	d-l Adrian Marius Rîndunică - Secretar de Stat, Ministerul Muncii şi Justiţiei Sociale;
•	d-l Cristian Anghelina - consilier juridic, Autoritatea Naţională pentru Protecţia Drepturilor Copilului şi Adopţie.

În conformitate cu prevederile art. 61 din Regulamentul Camerei Deputaţilor, republicat, cu modificări și completări, membrii Comisiei juridice au examinat această iniţiativă legislativă în şedinţa din 18 decembrie 2018. La şedinţa Comisiei juridice, de disciplină şi imunităţi au fost prezenţi deputaţii conform listei de prezenţă. 


[bookmark: _GoBack]În urma examinării iniţiativei legislative și a documentelor care o însoțesc, membrii celor două Comisii au hotărât, cu majoritate de voturi, respingerea Propunerii legislative pentru modificarea Legii nr.272 din 2004 privind protecţia şi promovarea drepturilor copilului.

În raport cu obiectul şi conţinutul său, iniţiativa legislativă face parte din categoria legilor organice. 

Consilier,                                                                                                                                  Consilier,     
Roxana David                                                                                                                            Sorina Szabo

